મોટા ભાગનાં કેફેસ જ્યારે નવી ઓફિસ બનતી હોય ત્યારે જ ડિઝાઇન કરવામાં આવે છે. આ અંગે એક ખાનગી કંપનીના મેનેજર વત્સલ વસાણી કહે છે કે, “કંપનીના એચઆર મેનેજર્સ અને એડમિન સ્ટાફ કૅફેની બધી બાબતોનું ધ્યાન રાખે છે. આ કૅફેસ જેટલાં ફેન્સી હોય છે તેટલું તેમાં જમવાનું પણ મૉડર્ન અને હેલ્ધી હોય છે. શહેરના જાણીતા ફૂડ સપ્લાયર્સ અને રેસ્ટોરાંને કૅફેમાં ફૂડ કોન્ટ્રાક્ટ આપવામાં આવે છે. આ કૅફેમાં ઘણી વખત કંપની કર્મચારીઓ સાથે નાનીમોટી મિટિંગ પણ રાખે છે. જેથી હોટલના લાંબા બિલ્સમાંથી પણ મુક્તિ મળે છે.”